Simona Halep şi Irina Begu au aflat cînd vor evolua pentru calificarea în sferturile de finală la Australian Open.

Cele două românce vor evolua duminică dimineaţă pe ”Rod Laver” Arena. Prima care va intra în joc va fi Irina Begu, meciul cu Eugenie Bouchard, favorita numărul 7, fiind programat la ora 02:00.

Halep, cap de serie numărul 3, va evolua de la ora 10:00, prima partidă din sesiunea de seară, în compania Yaninei Wickmayer, una dintre surprizele turneului.

Ambele partide vor fi transmise pe Eurosport şi liveTEXT pe GSP.RO.